text: ट्रंप प्रशासन के एक वरिष्ठ अधिकारी ने कहा कि अगर भारत और पाक के बीच रचनात्मक वार्ता की स्थितियां बनती हैं तो अमरीका ‘बेहद मददगार’ होगा। साथ ही उन्होंने कहा कि अमरीका नई दिल्ली के इस रुख को समझता है कि सीमा पार आतंकवाद में ‘स्पष्ट कमी’ से ही ऐसी वार्ता के लिए भरोसा कायम होगा। दक्षिण और मध्य एशिया की उप विदेश मंत्री एलिस वेल्स ने कहा कि अमरीका, पाक के पीएम इमरान खान और भारतीय प्रधानमंत्री नरेंद्र मोदी के बीच साझा हुए सकारात्मक संदेशों का स्वागत करता है और साथ ही इसका भी स्वागत करता है कि ‘कैसे दोनों सरकारें पहले से मौजूद ढांचों चाहे वह राष्ट्रीय सुरक्षा सलाहकार स्तर की वार्ता हो या बस सेवा के जरिए लोगों के बीच परस्पर संवाद पर आगे बढ़ सकती हैं।